མ་དྷར་ཁྲེ་རི་ས་ལ་ཆ་བཞག་ན།ཁོང་གི་རྗེས་འབྲངས་ཡེ་ཤུའི་བཙུན་མ་དེ་འདྲ་མང་པོ་འདུགསྔོན་གནས་བསམ་པ་རྣམ་དག་གིས་མི་ལ་ཞབས་འདེགས་སྒྲུབ་ཀྱི་འདུགམ་དྷི་ཡ་པར་དྷེ་ཤི་ལ་སོགས་པ་གྲོང་གསེབ་ཁུག་ཀྱོག་དེ་ཚོའི་སློབ་གྲྭ་དང་སྨན་ཁང་ནང་དུ་ཡེ་ཤུའི་ཆོས་པ་དེ་འདྲ་ལས་ཀ་བྱས་ནས་སྡོད་ཀྱི་འདུགང་རང་ཚོའི་བོད་པའི་དགེ་འདུན་པ་དང་བཙུན་མའི་ནང་དུ་སྤྱི་ཚོགས་ནང་དུ་སོ་སོའི་དཀའ་ངལ་ཁྱད་དུ་བསད་ནས་ཞབས་འདེགས་སྒྲུབ་མཁན་ཉུང་ཉུང་རེད།ཡེ་ཤུའི་ཆོས་པ་དེ་འདྲ་མང་པོ་འདུགདཀའ་ལས་རྒྱག་མཁན་དེ་ཚོ་སོ་སོའི་ཆོས་བརྒྱུད་ཀྱི་ནང་ནས་བརྩེ་བའི་བདག་ཉིད་དཀོན་མཆོག་གིས་ཞབས་འདེགས་སྒྲུབ་དགོས་རེད་ཅེས་གསུངས་པ་བཞིན་བརྩེ་བ་དང་སྨན་པའི་སྒོ་ནས་ཞབས་འདེགས་སྒྲུབ་ཀྱི་ཡོད་རེད།ཆོས་བརྒྱུད་ཚང་མས་ཡག་པོ་བྱས་པ་ཡིན་ན།མིའི་སེམས་འདུལ་བ་དང༌།བྱམས་པ་དང་བརྩེ་བ་ཞེས་རྒྱ་ཆེ་ཆུང་ཡོད་རེད་དེ།ཕན་ཐོགས་ཡོད་པ་ཞིག་ཏན་ཏན་རེད་འདུགདེར་བརྟེན་ཆོས་བརྒྱུད་ཚང་མ་ལ་གུས་ཞབས་བྱེད་རྒྱུ་གལ་ཆེན་པོ་རེད།དེའི་ནང་གསེས་སངས་རྒྱས་ཀྱི་ཆོས་ལ་ཆ་བཞག་ན།ད་གིན་ཞལ་འདོན་གྱི་གོ་རིམ་སྒྲིག་པ་ནང་བཞིན་བཅོམ་ལྡན་འདས་རང་ཉིད་ཞལ་བཞུགས་པའི་སྐབས་སུ་ཡོངས་གྲགས་ཀྱིས་གསུང་ཆོས་གནང་བ་དེ་ཚོ་ལེགས་སྦྱར་སྐད་ཀྱི་ནང་དུ་གནང་བ་ཡིན་ས་མ་རེད།པཱ་ལིའི་སྐད་དང་འདྲ་མི་འདྲ་བྱུང་ཡོད་ས་རེད།ཕྱིས་སུ་བཀའ་སྡེ་སྣོད་གསུམ་ཚུར་བསྡུས་པའི་སྐབས་སུ་ཕལ་ཆེར་གཙོ་བོ་པཱ་ལིའི་སྐད་རེད་འདུགསྟོན་པ་རང་ཉིད་ཞལ་བཞུགས་པའི་སྐབས་སུ་ཡོངས་གྲགས་བྱས་ནས་གསུང་ཆོས་གསུངས་པ་དེ་ཚོ་ལེགས་སྦྱར་སྐད་ཕལ་ཆེར་རེད་མི་འདུགཡང་གདུལ་བྱ་ལས་དག་གི་ངོས་ལ་གནས་བྱ་རྒོད་ཕུང་རི་ལ་སོགས་པ་ལ་ལེགས་སྦྱར་སྐད་ཀྱི་ཐོག་ནས་གསུངས་བཞག་པ་ཞིག་དང༌།ལེགས་སྦྱར་གྱི་ཆོས་བརྒྱུད་དེ་དག་ཡོངས་གྲགས་དགྲ་བཅོམ་པ་གསུམ་གྱིས་བཀའ་བསྡུ་གནང་བའི་ནང་ལ་ཕལ་ཆེར་མེད་པ་རེད།དཔེར་ན།རྟོག་གེ་འབར་བའི་ནང་དུ་ཐེག་པ་ཆེན་པོའི་མདོ་སྡེའི་བཀའ་བསྡུ་མཛད་མཁན་དེ་བྱང་ཆུབ་སེམས་དཔའ་ཀུན་ཏུ་བཟང་པོ་དང༌།རྗེ་བཙུན་འཇམ་པའི་དབྱངས་དང༌།གསང་བདག་ཕྱག་ན་རྡོ་རྗེ་དེ་ཚོས་བཀའ་བསྡུ་མཛད་པ་རེད་ཅེས་གསུངས་འདུག